LV ECB -PUBLIC  
 
 
EIROPAS CENTRĀLĀS BANKAS ATZINUMS  
(2013.  gada 19.  decembris ), 
par kredītu reģistru  
(CON/2013/ 93) 
 
Ievads un juridiskais pamats  
Eiropas Centrālā banka (ECB) 2013.  gada 22.  novembrī saņēma Latvijas Bankas lūgumu sniegt atzinumu 
par Kredītu reģistra likuma gr ozījumu projektu (turpmāk – "likumprojekts").  
ECB kompetence sniegt atzinumu pamatojas uz Līguma par Eiropas Savienības darbību 127.  panta 
4. punktu un 282.  panta 5.  punktu, un Padomes 1998.  gada 29.  jūnija Lēmuma 98/415/EK par valstu 
iestāžu apspriešanos ar Eiropas Centrālo banku par tiesību aktu projektiem1 2. panta 1.  punkta trešo 
ievilkumu, jo likumprojekts attiecas uz Latvijas Banku. ECB Padome šo atzinumu ir pieņēmusi saskaņā 
ar Eiropas Centrālās bankas Reglamenta 17.5.  panta pirmo teikumu.  
 
1. Likump rojekta mērķis  
1.1. Kredītu reģistra likums2 (turpmāk – "likums") nodrošina finanšu iestādēm papildu iespēju novērtēt 
savu klientu kredītspēju, kā arī veicina atbildīgu kreditēšanu un aizņemšanos. Likums ļauj: a) 
Finanšu un kapitāla tirgus komisijai (FKTK)  saņemt datus, kas nepieciešami finanšu tirgus 
dalībnieku uzraudzībai, b) Latvijas Bankai – izmantot kredītu reģistra datus statistikas vajadzībām; 
un c) abām šīm iestādēm – saņemt datus makroekonomikas analīzei. Tāpat likums ļauj šīm 
iestādēm datus sniegt  vietējām un citu valstu institūcijām.  Kredītu reģistra operators ir Latvijas 
Banka.  
1.2. Likumprojekta uzdevums ir papildināt likuma mērķus, iekļaujot tajos mērķi "sniegt ieguldījumu 
Eiropas Centrālo banku sistēmas uzdevumu izpildē", un ļaut Latvijas Bank ai un FKTK sniegt 
kredītu reģistra datus Eiropas Savienības institūcijām likumā paredzēto mērķu izpildei.  
 
2. Īpaši apsvērumi  
2.1. ECB atzinīgi vērtē skaidri izteikto atļauju Latvijas iestādēm sniegt Kredītu reģistra datus arī 
Savienības institūcijām un to , ka likumprojekts konkrēti nosaka, ka viens no likuma mērķiem ir 
sniegt ieguldījumu Eiropas Centrālo banku sistēmas (ECBS) uzdevumu izpildē. ECB atzīmē, ka šīs 
normas ļaus Latvijas kredītu reģistrā savāktos datus sniegt ECB un citām Līguma par Eiropas 
                                                 
1  OV L 189, 3.7.1998., 42.  lpp. 
2  Par likumu notika apspriešanās ar ECB, un tā sniedza Atzinumu CON/2011/47. Visi ECB atzinumi ir pieejami ECB 
interneta lapā www.ecb.europa.eu.  
ECB -PUBLIC  
2 Savienību 13.  pantā uzskaitītajām Savienības iestādēm, tādējādi atbalstot Līguma par Eiropas 
Savienības darbību 127.  pantā noteikto ECBS uzdevumu izpildi, tostarp Līguma 127.  panta 
5. punktā noteikto uzdevumu, t.i., ECBS palīdzību kompetentām iestādēm sekmīgi  īstenot politiku, 
kas attiecas uz kredītiestāžu prudenciālu uzraudzību un finanšu sistēmas stabilitāti.  
2.2. ECB saprot, ka likumprojekts ļauj Latvijas kredītu reģistra datus sniegt arī citām Savienības 
struktūrām un aģentūrām3, piemēram, Ei ropas Sistēmisko risku kolēģijai, Eiropas Banku iestādei 
un citām attiecīgām Savienības līmenī izveidotām struktūrām, piemēram, Eiropas Stabilizācijas 
mehānismam un topošajam Eiropas Vienotajam noregulējuma mehānismam.  
2.3. Atsauci uz ECBS uzdevumiem likum projekta 2.  pantā varētu papildināt ar skaidri izteiktu atsauci 
uz uzdevumiem, kas ECB uzticēti prudenciālās uzraudzības jomā, piemēram, Regulā (ES) 
Nr. 1024/20134 norādīt ajiem  uzdevumiem.  
2.4. Eurosistēmas centrālās bankas šobrīd izvērtē iespēju ilgākā la ika posmā ieviest saskaņotu kārtību 
kredītu mikrodatu vākšanai un apmaiņai Eurosistēmā. Tas varētu tikt sasniegts, pieņemot attiecīgus  
ECB tiesību aktus5. Latvijas Bankai pievienojoties Eurosistēmai, šāda kārtība attieksies arī uz to, 
un var būt nepiecieša ms veikt turpmākus likuma pielāgojumus.  
2.5. Visbeidzot ECB atkārto, ka, ņemot vērā minētos apsvērumus, var būt nepieciešams grozīt arī citus 
pašlaik spēkā esoš us nacionālos noteikumus6. 
 
Šo atzinumu publicēs ECB interneta vietnē.  
 
 
Frankfurtē pie Mainas, 2013.  gada 19.  decembrī  
 
[parakstīts]  
 
ECB prezidents  
Mario DRAGHI  
                                                 
3  ECB saprot, ka liku mprojekta 3.  pantā lietotais termins "institūcijas" latviešu valodā aptver jebkuras iestādes, struktūras 
un aģentūras.  
4  Padomes 2013. gada 15.  oktobra Regula (ES) Nr.  1024/2013, ar ko Eiropas Centrālajai bankai uztic īpašus uzdevumus 
saistībā ar politika s nostādnēm, kas attiecas uz kredītiestāžu prudenciālo uzraudzību ( OV L 287, 29.10.2013., 63.  lpp.). 
5  Piemēram, ECB tiesību aktus, kuri papildina Memorandum of Understanding on the exchange of information among 
national central credit registers for the p urpose of passing it on to reporting institutions  ("Saprašanās memorands par 
informācijas apmaiņu nacionālo centrālo kredītu reģistru starpā nolūkā nodot šo informāciju pārskatu sniedzējām 
iestādēm"), kas publicēts 2010.  gadā un pieejams ECB interneta lapā  www.ecb.europa.eu.  
6  Sk. Atzinuma CON/2011/47 3.4.  punktu, kurā minēti Latvijas Bankas noteikumi par reģistrā iekļaujamo un no reģistra 
izsniedzamo datu saturu, kā arī par datu iesniegšanas un saņemšanas procedūru.